অনুবাদকের কথা: ১৩ই ফ্রেব্রুয়ারী ২০১৮ খ্রিস্টাব্দে সন্ধ্যে ০৬:৩৩ সময়ে বিল গেটসের ইমেইল ঠিকানা থেকে আমার ইমেইলের ইনবক্সে ‘বিল গেটস ও মেলিন্ডা গেটস এর বার্ষিক পত্র ২০১৮ ইং’এর উয়েব লিংকসহ একটি বার্তা এসেছে। উল্লেখ্য যে, গেটসনোটস ডটকম সাইটে আমি সাবসক্রিপশন করেছিলাম। ইমেইলে পাঠানো এ্যানুয়াল লেটারের সারসংক্ষেপ পড়ে আমি ছেড়ে দেই। কিন্তু তখনো আমি এটা সম্পর্কে বুঝতে পারি নি। কিন্তু পরদিন ঐ লিংকে গিয়ে আমি পুরো ওয়েবপেজ স্ক্রল করে মাঝেমাঝে দু-চারটা লাইন পড়ে বুঝতে পারলাম লেখাটা বেশ গুরুত্বপুর্ন। তাই আমি অনুবাদ করার সিদ্ধান্ত নিলাম এই ভেবে যে গুগল ট্রান্সলেশন আছে তো। কিন্তু অনুবাদ করতে গিয়ে বুঝলাম গুগল ট্রান্সলেশন কিছু শব্দার্থ বোঝানো ছাড়া তেমন কাজে আসছে না। বরঞ্চ আমাকেই লাইন-বাই-লাইন করে করে পুরো অনুবাদের কাজটি সম্পন্ন করতে হলো। এর আগে যদিও দু’একটা অনুবাদ আমি করেছিলাম কিন্তু গেটস পরিবারের লেটার অনুবাদ করতে গিয়ে বুঝতে পারলাম অনুবাদ করা বেশ কষ্টের কাজ এমনকি কখনো কখনো সাহিত্য রচনা কিংবা লেখালেখির চেয়েও কঠিন। গেটস পরিবার তাদের এই চিঠিটি লিখতে গিয়ে বিল গেটস ও ম্যালিন্ডা গেটস নিশ্চয়ই অনেক গবেষনা করেছেন কিংবা তাদের অভিজ্ঞতা ও দক্ষতার সংগ্রহ এতো বেশী যে তাদের কোন চিঠি, লেখা কিংবা প্রশ্নোত্তরই গবেষনা কাজ মনে হচ্ছে অথবা তারা ইন-বিল্ট গবেষক। তাদের চিঠিতে বাইবেলের কিছু কন্টেক্সট ও স্টাইল উঠে এসেছে আর তাতে বোঝা যায় যে বাইবেলের সাহিত্য ম্যানার অনেক আকর্ষনীয় ও উচ্চমানের, আর তাছাড়া বাইবেলের নিউ টেস্টামেন্ট মুলত জিসাস ক্রাইস্টের সংগীদের লেখা অনেকগুলি চিঠির কালেকশন, বলা হয়ে থাকে যে আর্ক-এনজেলদের দ্বারা গাইডেড হয়ে যেগুলি তারা বিভিন্নস্থানে অনুসারী, চার্চ ও মানুষদের উদ্দেশ্যে লিখেছিলেন। প্রতিদিন একটি করে দশদিনে দশটি প্রশ্নোত্তরের ইংরেজী থেকে বাংলায় অনুবাদ করেছি। উল্লেখ থাকে যে, ২০১৮ সালের গেটস পরিবারের বার্ষিক পত্রের আসল লেখা ইংরেজী ভাষায় লিখা হয়েছে এবং অনুদিত বাংলায় অর্থগত কোন পার্থক্য, বুঝতে পারার ভিন্নতা অথবা যে কোন ভুল ব্যাখ্যা কিংবা ভুল বোঝাবুঝির সৃষ্টি হলে আসল ভার্সন ইংরেজী কপিই যেন গ্রহনযোগ্য বিবেচিত হয়। –রাঈখ হাতাশি >>> hatashe.blogspot.com >>>